《邑水南夜归即景》
宋代·何梦桂

郊原踏遍拾芳蘅，归听城头打二更。
野渡无人舟早宿，山蹊有月马迟行。
人家灯落半江影，僧寺钟来隔岸声。
世路百年双屐底，青山不老白头生。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。